
**VÝCHOVNÝ  PROGRAM**

**ŠKOLSKÉHO KLUBU  DETÍ pri ZŠ s MŠ Stankovany**

****

**STANKOVČEK**

**Výchova je pomoc dieťaťu pri rozvoji jeho možností.**

**E. Fromm**

**Predkladateľ:** ŠKD pri ZŠ s MŠ Stankovany 330, 034 92

  **Zriaďovateľ:** Obec Stankovany

**Riaditeľka** : Mgr. Daniela Jarošová

**  Koordinátorka pre tvorbu Šk. vých. progr. :** Bc. Monika Kubalová

**Telefónne číslo:** tel. 044/4376290

MCj04118660000[1] **e- mail:** e-mail: [stankovanyskola@gmail.com](mailto:stankovanyskola@gmail.com)

**Formy výchovy a vzdelávania:** Denná

**Výchovný jazyk:** Slovenský

**Druh školského zariadenia:** Štátne

**Školský výchovný program ŠKD bol prerokovaný Pedagogickou radou dňa 31.8. 2016**

**Školský výchovný program ŠKD bol prerokovaný a schválený Radou školy**

**dňa: 31.8. 2016**

**Výchovný program bol prepracovaný a aktualizovaný dňa : 30.8.2016**

**Platnosť prepracovaného dokumentu od 2. septembra 2016**

Mgr. Daniela Jarošová

riaditeľka školy

vychovávateľka

Bc. Monika Kubalová

predseda RŠ pri ZŠ s MŠ Stankovany

Rudolf Baleja

Starosta obce Stankovany

**OBSAH**

|  |  |
| --- | --- |
| 1. Názov programu a charakteristika ŠKD | 4. |
| 2. Vymedzenie vlastných cieľov a poslania výchovy | 5. |
| 3. Výchovno – vzdelávacie stratégie, formy a metódy práce v ŠKD | 6. |
| 4. Tematické oblasti výchovy | 11. |
| 5. Výchovný jazyk | 14. |
| 6. Podmienky pre vzdelávanie a výchovu detí so ŠVVP | 14. |
|  |  |
| 7. Personálne zabezpečenie | 15. |
| 8. Materiálno – technické priestorové podmienky | 15. |
| 9. Podmienky na zaistenie bezpečnosti a zdravia pri výchove a vzdelávaní v ŠKD | 16. |
| 10. Vnútorný systém kontroly a hodnotenia detí | 17. |
| 11. Vnútorný systém kontroly a hodnotenia zamestnancov školského zariadenia | 18. |
| 12. Požiadavky na kontinuálne vzdelávanie pedagogických zamestnancov | 19. |
| Záver a prílohy ŠVych.P ŠKD | 21. |

**1. NÁZOV PROGRAMU A CHARAKTERISTIKA  Školského   klubu   detí**

**CHARAKTERISTIKA ŠKD**

Výchovný program Školského klubu detís názvom - **STANKOVČEK** , vychádza a nadväzuje na Štátny vzdelávací program a Školský vzdelávací program ZŠ **.** Dáva možnosť profilovať klub programom šitým  na mieru podľa potrieb a záujmov detí, podľa požiadaviek rodičov, podľa podmienok a tradícií  klubu a ZŠ. Obsah tém nie je uzavretý, v priebehu školského roka sa dopĺňa podľa   potrieb a úspešnosti výchovno – vzdelávacích výsledkov.

ŚKD **STANKOVČEK** je miestom pre oddych, relaxáciu,  rozvíjanie záujmov detí mladšieho a staršieho školského veku, ich výchovu a vzdelávanie v príjemnom prostredí rodinného typu.

Výchovno – vzdelávacia činnosť prebieha v 1. Výchovnom oddelení, kde sú zastúpené všetky ročníky školy.

ŠKD umožňuje deťom zúčastniť sa na množstve pravidelných aj nepravidelných výchovno – vzdelávacích činnostiach v priebehu dňa, relaxačných, rekreačných aktivitách v popoludňajších hodinách pre rozvoj ich špecifických záujmov a talentu. Zabezpečuje pravidelnú prípravu na vyučovanie, stravovanie v školskej jedálni, pitný režim počas dňa, návštevy rôznych kultúrnych a športových podujatí. V školskom klube sa deťom venuje kvalifikovaná vychovávateľka, ktorá sa snaží v prvom rade o korektnú spoluprácu, spokojnosť detí a ich rodičov, ako aj o dobré meno ŠKD a ZŠ.

**Najväčšou víziou ŠKD je, svojou činnosťou prispieť k rozvoju detskej osobnosti tak, aby deti prichádzali domov spokojné, vyrovnané a obohatené o nové zážitky , vedomosti a zručnosti. Aby sa ŠKD stal plnohodnotným výchovno-vzdelávacím zariadením, ktoré vychováva deti vo voľnom čase a k plánovanému tráveniu voľného času. Prioritou klubu je ponúkať deťom množstvo možností ako naložiť so svojim voľným časom tak, aby sa zvnútornila ich potreba tráviť svoj voľný čas športovo, kultúrne a spoločensky.**

**VEĽKOSŤ ŠKD**

ŠKD je školské zariadenie , ktoré zabezpečuje výchovu a vzdelávanie mimo vyučovania pre všetky deti1. – 4 . ročníka Základnej školy podľa ich záujmov. ŠKD poskytuje výchovu a vzdelávanie aj pre deti s poruchami učenia a správania.

ŠKD je umiestnený v  triede ZŠ. Charakteristika a základné vybavenie priestorov ŠKD je uvedená v 8. kapitole Šk. Vych. P. V ŠKD vyberáme na činnosť klubu od septembra 2015 mesačný poplatok 6 €.

**CHARAKTERISTIKA DETÍ**

V ŠKD sú zapísané deti 1. až 4. roč. Počet integrovaných detí sa každý rok mení.

Deti do ŠKD sú prijímané na štyri šk .roky. V prípade potreby a voľnej kapacity aj počas školského roka sa prijímajú deti, ktoré prídu do ZŠ neskôr ako do 15. Septembra.

****

** ŠŤASTNÉ, SLOBODNÉ**

**A TVORIVÉ DIEŤA**

**ŠŤASTNÝ A ÚSPEŠNÝ**

**DOSPELÝ ČLOVEK**

**MC900441880[1]2. VYMEDZENIE VLASTNÝCH CIEĽOV A POSLANIA VÝCHOVY**

Školský klub detí zabezpečuje pre deti na Základnej škole oddychovo-relaxačné, rekreačné , spoločensko-prospešné a vzdelávacie výchovno-vzdelávacie činnosti podľa výchovného programu školského zariadenia. Zameriava sa na prípravu detí na vyučovanie a na uspokojovanie a rozvíjanie ich záujmov a potrieb v čase mimo vyučovania.

Školský výchovný program ŠKD Stankovček kladie dôraz na rešpektovanie dieťaťa pri využívaní jeho voľného času,

* prepojenie jednotlivých činností s vyučovaním, využitie ich výsledkov pre skvalitnenie výučby a naopak,
* zachovanie princípu dobrovoľnosti,
* individualizácia výchovného pôsobenia,
* využívanie rôznorodých činností pre budúce uplatnenie na trhu práce,
* využívanie špecializácie vychovávateľa pre vedenie činností,
* využitie odbornosti a záujmu pedagógov pri organizácii činnosti klubu.

Pre úspešné pedagogické pôsobenie mimo vyučovania dodržiavame súhrn požiadaviek, pokynov a skúseností – pedagogické zásady, ktorých rešpektovanie vedie k efektivite pedagogického procesu:

* zásada sústavnosti a cieľavedomosti,
* zásada postupnosti,
* zásada aktivizácie,
* zásada vyzdvihnutia kladných rysov osobnosti,
* zásada pedagogického ovplyvňovania voľného času,
* zásada jednoty vyučovania a výchovy mimo vyučovania,
* zásada dobrovoľnosti,
* zásada sebarealizácie,
* zásada pestrosti a príťažlivosti,
* zásada zaujímavosti,
* zásada citlivosti a citovosti,
* zásada orientácie na sociálny kontakt,
* požiadavka efektivity.

ŠKD poskytuje aj dôležitú špecifickú oblasť výchovného pôsobenia a to je funkcia preventívna. Prevencia sociálnopatologických javov je nasmerovaná do nasledujúcich oblastí:

* drogová závislosť, alkoholizmus a tabakizmus,  kriminalita a delikvencia,
* virtuálne drogy – počítače, televízia, video,  patologické hráčstvo (gambling),
* záškoláctvo,
* šikanovanie,
* vandalizmus a iné formy násilného správania,
* xenofóbia, rasizmus, intolerancia.

**Náš školský klub detí ponúka:**

* bezpečnosť a priateľstvo,
* toleranciu, solidaritu, otvorenosť, dôveru,
* estetické prostredie,
* rozmanitý program,
* aktivity rozvíjajúce kreativitu,
* činnosti podporujúce tímovú prácu a vytrvalosť,
* podporu iniciatívy, nápaditosti a samostatnosti,
* rozvoj komunikačných schopnosti,
* zdravý životný štýl,
* rovnosť príležitostí,
* otvorenosť k svojmu okoliu.

Našimi prioritnými cieľmi výchovy a vzdelávania mimo vyučovania je umožniť každému dieťaťu zaradenému v ŠKD:

1. Rozvíjať svoju osobnosť a zlepšovať si výchovno-vzdelávacie výsledky:

a/ nenáročnou činnosťou podľa výchovného programu ŠKD

b/ samostatnou prípravou na vyučovanie

c/ rozvíjaním kľúčových kompetencií v čase mimo vyučovania a v čase školských prázdnin podľa výchovného programu ŠKD

1. Získavať vzťah k celoživotnému vzdelávaniu
2. Rozvíjať individuálne záujmy a potreby
3. Rozvíjať kompetencie k zmysluplnému tráveniu voľného času
4. Rozvíjať komunikačné kompetencie
5. Rozvíjať sociálne kompetencie
6. Rozvíjať občianske kompetencie
7. Rozvíjať kultúrne kompetencie
8. Rozvíjať talent a špecifické osobnostné schopnosti

**ZAMERANIE SŠKD JEHO PROFILÁCIA**

Cieľom každoročného klubového projektu je zvýšiť prepojenosť aktivít klubu s reálnym životom a prípravy detí pre život.

**„HRA A UČENIE DETÍ, VEDIE K UVEDOMELEJ ĽUDSKEJ AKTIVITE“**

**Profilácia ŠKD**

***ŠKD sa má stať pre dieťa miestom, kde sa bude cítiť bezpečne a príjemne. Môže sa rozvíjať po všetkých osobnostných stránkach, cítiť podporu a povzbudenie dospelého človeka, naučiť sa dôvere a vzájomnej komunikácii. Pochopí, že je rovnako dôležité ako ktokoľvek iný a buduje si zdravé sebavedomie, ktoré mu v budúcnosti pomôže prekonávať životné prekážky. Profilácia nášho ŠKD preto spočíva v jeho rôznorodosti. V našom školskom klube na jednej strane predkladáme deťom množstvo podnetov na ich rozvoj, na strane druhej rešpektujeme vlastné záujmy detí, ktoré im umožňujeme rozvíjať a tým predísť možnosti stretu s patologickými javmi v spoločnosti. Profilácia ŠKD –***

**TELESNÉ A DUŠEVNÉ ZDRAVIE DETÍ , ktoré sú schopné humánne a tvorivo pristupovať k životu, k sebe, k práci, vzdelávaniu a k ľuďom. Dokážu samostatne plánovať trávenie svojho voľného času.**

**MC900078749[1]3. VÝCHOVNO-VZDELÁVACIE STRATÉGIE , FORMY A METÓDY PRÁCE ŠKD**

Cieľom práce vychovávateľky v ŠKD je výchova harmonicky vyvinutého dieťaťa. Výchova a činnosť v ŠKD je zameraná na uspokojovanie záujmov detí v čase mimo vyučovania s prevahou činností rekreačného, odpočinko - relaxačného charakteru a prípravy na vyučovanie realizovanou zážitkovou formou. Tematické oblasti výchovy sú priamou súčasťou jednotlivých výchovno – vzdelávacích činností ŠKD.

**Rekreačná výchovná činnosť:** Má charakter výdatnej pohybovej aktivity, ktoré deti vykonávajú vonku na školskom dvore, ihrisku. Táto činnosť pomáha deťom odreagovať sa a odstrániť únavu z vyučovania. Pri rekreačnej činnosti využívame **pohybové hry na školskom dvore, sezónne športové činnosti, hry a zábavy, hry v miestnosti a telocvični, vychádzky.**

**Odpočinkovo - relaxačná výchovná činnosť:** Odpočinkovú činnosť realizujeme ako pokojnú pohybovo a duševne nenáročnú činnosť. Je tu vhodná voľba činnosti podľa individuálnej potreby detí. Úlohou vychovávateľky je dbať na to, aby zvolená činnosť bola pokojná, uskutočňovaná v príjemnom prostredí. V takomto prostredí sa môžu deti: **hrať námetové, konštruktívne alebo spoločenské hry, pracovať s knihou a časopismi, počúvanie hudby, alebo premietanie video rozprávok, hry na koberci, neformálna beseda s deťmi.**

Tieto činnosti pomáhajú rozširovať priestor a rast detí a vzhľadom na individuálne osobitosti detí sú nevyhnutnou podmienkou ich zdravého vývoja. Počas všetkých výchovných činností rozvíjame kľúčové kompetencie dieťaťa v ŠKD. Cieľom je postupné doplňovanie kompetencií získaných v rodine a v škole. **Snažíme sa pôsobiť na zážitkové formy a reálne životné situácie.**

**Príprava na vyučovanie:** Má charakter zvnútornenia zodpovednosti voči svojim povinnostiam. Forma prípravy je odlišná ako vo vyučovacom procese využívajú sa **spontánne aj organizované formy, individuálna písomná príprava, didaktické hry, čítanie a podobne.**

Len **vhodnou motiváciou, osobným príkladom a prirodzeným spôsobom** je možné rozvíjať záujmy, túžby a hodnoty človeka a preto cieľom ŠKD je vhodnou formou zanietiť a motivovať deti k vzdelávaniu a činnostiam umeleckého, kultúrneho, spoločenského a športového charakteru.

Pre **komunikáciu** a jej rozvoj je treba deťom neustále ponúkať nové podnety a témy, ktoré sú schopné pochopiť, rozvíjať, triediť a uplatňovať. Učiť deti komunikácii nestačí len položením otázky, ale provokovaním k otázkam, k zvnútorneniu potreby sa pýtať a  hľadať odpovede. Vychovávateľ je v tomto smere pre dieťa obrovským vzorom. Dieťa v našom ŠKD musí nadobudnúť pocit, že môže s vychovávateľkou rozoberať akúkoľvek tému, ktorá ho zaujíma a je na profesionalite pedagóga, ako usmerní rozhovor, aby téma bola vhodná, primeraná veku a bolo ju možné výchovne využiť.

Nakoľko dnešný pretechnizovaný a príliš moderný svet vytvára v dieťati často chaotické predstavy o realite, je nevyhnutné **vytvárať u detí systém hodnôt**, naučiť ich správne sa rozhodovať , hodnotiť , rozlišovať dobré a zlé, správne a nesprávne.

Výchovno-vzdelávacie princípy ŠKD sú východiskom pre výber vhodných metód, foriem a prostriedkov výchovy a vzdelávania, ktoré sa odvíjajú od cieľov, ktoré sme si v našom Výchovnom programe stanovili.

**Tak ako sa dieťa učí chodiť, rozprávať a robiť tie najprirodzenejšie činnosti postupne krok po kroku, tak by mala prebiehať aj jeho výchova a vzdelávanie. To znamená prirodzene a postupne, prihliadajúc na vekové osobitosti a schopnosti každého dieťaťa. Preto je dôležité do výchovy a vzdelávania aplikovať všetky výchovné a mravné princípy na rozvoj osobnosti dieťaťa.**

**Uplatňujeme princípy:**

***Princíp názorového pluralizmu*** - každé dieťa má právo na svoj názor a potrebu sa v živote naučiť prijať a pochopiť názor iný ako je ten jeho

***Princíp mravnosti a tolerancie*** *-* tento princíp by sa mal prejaviť v jednote slova a činov, v schopnosti porozumieť, pochopiť, pomôcť

***Princíp demokracie a humanizmu*** *–* sloboda a súčasne zodpovednosť za svoje skutky

***Princíp cieľavedomosti a aktivity*** *–* ak pedagóg nevzbudí u detí záujem a vlastnú aktivitu, nemá šancu dosiahnuť vo výchove a vzdelávaní dobré výsledky

***Princíp sociálneho konsenzu*** *–* ak všetky zúčastnené strany, ktoré sa podieľajú na výchove a vzdelávaní, pedagógovia, rodičia, verejnosť, sa nesnažia o to isté, výsledkom bude chaos, ktorý dieťaťu sťaží cestu k rozvoju jeho osobnosti.

***Princíp jednoty teórie a praxe****,* ***výchovy a vzdelávania*** *–* tento princíp predpokladá, že to, čo sa dieťa v škole učí, je aj reálne v skutočnom svete. Pedagóg, ale aj rodič je v prvom rade vzorom správania a konania. Len ťažko budeme chcieť, aby sa dieťa naučilo slušnosti, prosociálnemu a asertívnemu správaniu, pokiaľ toto správanie skutočne aj nevníma okolo seba.

**Dodržiavame zásady:**

* Dospelí sú pre dieťa istotou a bezpečím, správajú sa dôveryhodne a spoľahlivo
* Vychovávateľka rešpektuje potreby detí, konajú nenásilne, citlivo, pokojne a navodzujú pohodu
* Nechávame priestor na vlastnú sebarealizáciu detí, pochvalou reagujeme na ich úspechy, počúvame ich a podporujeme
* Aktivity nie sú neustále organizované, deti majú priestor pre vlastné rozhodnutia a výber činností
* Vychovávateľky sa podieľajú na výchove v prvom rade vlastným vzorom,
* Rešpektujú individualitu dieťaťa a ku každému pristupujú ako k jedinečnej osobnosti, ktorá sa vyvíja .

**Výber metód v ŠKD závisí od toho, na ktorú stránku ľudskej psychiky chceme pôsobiť:**

* Pokiaľ chceme pôsobiť na **intelekt,** využívame metódy vysvetľovania, presvedčovania, rozhovoru
* Ak chceme svoju pozornosť zamerať na rozvoj **vôľových vlastností**, používame prevažne metódy cvičenia a navykania.
* Pri pôsobení na **city** využívame metódy mravného hodnotenia, prevažne povzbudzovania, pochvaly, keď je to však nutné používame aj primerané tresty

Aby činnosti , aktivity a celý pobyt detí v ŠKD bol pre deti zaujímavý je nutné využívať rôzne moderné formy , metódy a prostriedky výchovy a vzdelávania, pri ktorých treba rešpektovať  individualitu každého dieťaťa.

Základným prostriedkom je náš **denný režim ŠKD** ako záruka na dodržanie psychohygieny a výkonnostnej krivky u detí pre zvládnutie všetkých výchovno – vzdelávacích činností a výchovy k sebadisciplíne. Ďalším neodmysliteľným prostriedkom výchovy je **hra detí** a**nenáročná práca.** Preto majú deti vyhradený čas na tvorivú a zaujímavú hru a práce typu upratovanie, starostlivosť o rastlinky, zveľaďovanie okolia školy a interiéru, výzdoba, nástenky.

Úlohy sa zadeľujú a plnia podľa naliehavosti a závažnosti. Keďže dochádzka detí do školského klubu je dobrovoľná a premenlivá,  ovplyvňovaná aj rozvrhom hodín, určený režim dňa nie je možné brať ako dogmu. V prípade potreby je možné ho prispôsobiť rozumným požiadavkám detí a rodičov.

Naše pedagogické stratégie smerujú k rozvíjaniu kľúčových kompetencií a vytváraniu nových kompetencií dieťaťa .

**Preferujeme:**

individuálny prístup, uplatňovanie zážitkových aktivizujúcich metód a foriem práce, animačných metód práce vychovávateľky, aplikovanie humanistickej výchovy (partnerský vzťah ku dieťaťu, humanistické hodnotenie dieťaťa), využívanie moderných IKT, úzku spoluprácu s rodinou dieťaťa, spoluprácu a konzultácie s vyučujúcimi, podporujeme kontinuálne ďalšie vzdelávanie vychovávateľov.

**Ďalšie metódy výchovy, ktoré vychovávateľka využíva sú:**

* **výchova prírodou –** prírodu chápeme ako vhodné prostredie pre výchovný proces. Je prepojený s ekologickou výchovou, organizujeme vychádzky, výlety, ochranárske aktivity, turistiku a rôzne športové aktivity v prírode
* **výchova dobrodružstvom, zážitkové učenie –** patria tu aktivity, pri ktorých deti spoznávajú nové, nepoznané situácie z reálneho života, napr. exkurzie, noc prežitá v škole... Riadime sa heslom ,, Čo človek prežije, to si zapamätá najdlhšie“.
* **výchova hrou –** hru chápeme ako tréning schopností detí. Vychovávateľky poskytujú v ŠKD veľa vzdelávacích, spoločenských, pohybových , konštrukčných hier a dávajú deťom priestor pre voľnú hru.

Základným prostriedkom práce v ŠKD je hra, ktorá prináša kladné emócie, nové zážitky a využíva prvky zážitkovej pedagogiky.

Počas výchovno – vzdelávacej činnosti v ŠKD sa striedajú nasledovné formy:

**Pravidelné činnosti –**

činnosť podľa plánov a osnov

**Príležitostné činnosti –** nepravidelné akcie ŠKD, besedy, exkurzie, kultúrne podujatia, projekty organizované školou a zriaďovateľom

**Spontánne činnosti –** individuálne hry a činnosti

**Pri rozvíjaní kľúčových kompetencií uplatňujeme tieto pedagogické stratégie:**

|  |  |
| --- | --- |
| **Kľúčové kompetencie dieťaťa** | **Stratégie výchovno-vzdelávacej činnosti** |
| **Kompetencie učiť sa učiť** | * povzbudzujeme zvedavosť a záujem detí o nové informácie * podporujeme zážitkové učenie * brainstormingom umožňujeme deťom vyjadriť a realizovať ich vlastné a vhodné nápady * prostredníctvom hier a dramatizácie  vedieme deti k seba hodnoteniu * motivujeme deti k účasti na vedomostných súťažiach * humanistickým hodnotením vytvárame podmienky preto , aby deti mohli zažívať úspech * didaktickými hrami motivujeme deti riešiť nové, neznáme úlohy a situácie * podporujeme projektové učenie |
| **Komunikačné kompetencie** | * povzbudzujme deti ku vhodnej komunikácii so spolužiakmi, * vychovávateľmi a inými ľuďmi v ŠKD aj mimo ŠKD * individuálnym prístupom podporujeme deti pri primeranom využívaní všetkých dostupných foriem komunikácie * vysvetľujeme deťom význam  otvorenej kultúrnej komunikácie ( asertivita ) * v diskusii a v rozhovore vytvárame podmienky pre prezentáciu a obhajobu osobných názorov ( konštruktívna hádka ) * povzbudzujeme kritické myslenie detí * subsidiaritou pomáhame deťom  samostatne riešiť jednoduché konflikty * zážitkovou výchovou trénujeme deti trpezlivo a aktívne počúvať, prijímať a dávať spätnú väzbu * povzbudzujeme priateľské vzťahy v oddelení aj medzi oddeleniami v ŠKD * povzbudzujeme priateľské vzťahy s deťmi z druhých školských klubov a školských zariadení |
| **Pracovné kompetencie** | * motivujeme deti k samostatnosti a zodpovednosti za prípravu na vyučovanie * humanistickým hodnotením pomáhame deťom uvedomiť si svoje ďalšie rozvojové možnosti * realizujeme pracovné činnosti v ktorých si deti môžu osvojiť alebo rozvinúť jednoduché manuálne zručnosti potrebné pre praktický život * ponúkame deťom rôznorodé a zaujímavé hry a  výchovno- vzdelávacie činnosti a záujmové činnosti * vysvetľujeme deťom základy používania IKT * poskytujeme deťom možnosti osvojiť si a uplatniť získané pracovné zručnosti pri starostlivosti o prostredie v ktorom trávia voľný čas * poskytujeme deťom možnosť uplatniť získané pracovné zručnosti v pomoci druhým – mladším kamarátom, starým rodičom... |
| **Sociálne kompetencie** | * individuálnym prístupom vedieme deti k rešpektovaniu školského poriadku * v hrách vytvárame situácie v ktorých sa deti učia pomáhať si navzájom * dramatizáciou a hrami vytvárame situácie v ktorých si deti rozvíjajú základy emocionálnej inteligencie: (sebavedomie, sebariadenie, sebamotivácia ) * povzbudzujeme detí k efektívnej spolupráci v oddelení aj v ŠKD * vysvetľujeme deťom znaky šikanovania, zneužívania, týrania a spôsoby brániť sa proti nemu * individuálnym prístupom podporujeme autonómiu každého dieťaťa v skupine a učíme deti rešpektovať úlohy skupiny * v hrách učíme deti základom empatie * v spoločných podujatiach, súťažiach, hrách vytvárame situácie , ktoré dieťa učia tvoriť kvalitné medziľudské vzťahy (spoločné riešenie problémov) * trénujeme deti vypočuť si odlišné názory * povzbudzujeme deti zdravo žiť * príkladmi, besedou s rodičmi a rozhovorom učíme deti vážiť si prácu iných |
| **Občianske kompetencie** | * čítaním príbehu, sledovaním filmu , diskusiou pomáhame deťom orientovať sa v základných humanistických hodnotách (pravda, zodpovednosť, tolerancia, spolupráca ) * povzbudzujme deti k participácii na vytváraní spoločných pravidiel v oddelení a na živote v oddelení a v ŠKD * v hrách a vysvetľovaním učíme dieťa poznať a domáhať sa svojich práv kultúrnou formou * rozhovorom , diskusiou, vychádzkami, exkurziami vedieme deti k prirodzenej hrdosti na kultúrne a historické pamiatky, zvyky a tradície * vysvetľujeme deťom význam spolužitia s inými kultúrami * v hrách vytvárame také situácie, ktoré deťom umožnia učiť sa rešpektovať názory ostatných ľudí * vysvetľovaním, besedou s odborníkom, spoločným projektom vedieme deti k šetreniu energiami, potravinami, k triedeniu odpadu a ochrane životného prostredia |
| **Kultúrne kompetencie** | * povzbudzujeme a motivujme deti k prezentácii kultúrnych prejavov v styku s ostatnými ľuďmi * vysvetľujeme deťom základné zásady spoločenskej etikety,  aktivizujeme a trénujeme ich k aplikácii v ich  každodennom živote * vysvetľujeme deťom rozdiel medzi vulgárnym a kultúrnym správaním sa * vychádzkami, kreslením, maľovaním, diskusiou povzbudzujeme deti hľadať krásu v bežných každodenných veciach okolo neho * ukážkami, čítaním, sledovaním videa, diskusiou poskytujeme deťom informácie o iných kultúrach a  kultúrnych tradíciách a náboženstvách,; vedieme deti k náboženskej tolerancii * motivujeme a povzbudzujeme deti k spolupráci na pripravovaní kultúrneho podujatia v skupine, v ŠKD, * motivujeme detí k aktívnemu vytváraniu kultúrneho prostredia * realizujeme tvorivé dielne, v ktorých deti môžu prezentovať originálne nápady návrhy a postupy |

**DENNÝ REŽIM ŠKD – KLUBÍK STANKOVČEK**

|  |  |  |
| --- | --- | --- |
| **MCj04119560000[1]** | Do  7:40 | Ranné schádzanie detí, príchod do ZŠ , príprava na vyučovanie |
| MC900024449[1] | **11:20**  **12:20-**  **12:45** | Relaxačná činnosť, pobyt vonku  nenáročné činnosti odpočinkového a rekreačného charakteru (čítanie, ukľudňujúce hry a činnosti,  rozhovory na rôzne témy, konštruktívne hry)  Príprava na obed, hygiena rúk, obed – dodržiavanie pravidiel správneho stolovania a životosprávy, |
| MC900054909[1]MC900436041[1] | **12:45 -14:00** | Rekreačné činnosti, pobyt a pohyb vonku - šport, vychádzky.  Činnosti zamerané na niektorú tematickú oblasť – esteticko-výchovná (výtvarná, hudobná, literárno-dramatická), telovýchovná, pracovno-technická, spoločenskovedná (dopravná, zdravotná,...), prírodovedno - environmentálna,. |
| MC900088926[1] | **14:00 -15:00** | Príprava na vyučovanie - individuálne vypracovávanie domácich úloh, dopĺňanie vedomostí získaných v škole, opakovanie vedomostí, aplikovanie vedomostí do praxe prostred. hier, pomoc zaostávajúcim žiakom, didaktické hry. Zážitkové učenie. Vzdelávacia TOV |
| **kreativita-detiAHOJ** | **15:00- 16:00** | Rekreačné aktivity, herné činnosti podľa výberu detí  **Bezpečný odchod detí domov** |

**4. TEMATICKÉ OBLASTI VÝCHOVY**

Výchovu a vzdelávanie mimo vyučovania realizujeme v týchto TOV:

* **vzdelávacia**
* **spoločensko-vedná**
* **pracovno-technická**
* **prírodovedno - enviromentálna**
* **esteticko-výchovná ( výtvarná, hudobná, literárno-dramatická )**
* **telovýchovná a zdravotná ( športové, turistické, zdravotné)**

Tematické oblasti v sebe zároveň zahŕňajú ďalšie oblasti výchovy najmä:, rozumovú, mravnú, etickú , ekologickú , telesnú výchovu a výchovu k rodičovstvu, dopravnú výchovu, spoločenskú...

Výchovno-vzdelávací proces realizujeme tak, že obsah jednotlivých výchovno-vzdelávacích aktivít aplikujeme integrovane vo viacerých výchovných oblastiach a v jednotlivých činnostiach naraz, čo nám umožňuje efektívne a komplexne rozvíjať osobnosť detí. Preferujeme prepojenosť jednotlivých oblastí výchovy najmä pri rozvoji osobnosti dieťaťa v oblasti jeho samostatnosti , spolupráce, komunikácie a uspokojovania individuálnych záujmov .

Kľúčové kompetencie dieťaťa a jeho osobnosť rozvíjame prostredníctvom realizácie nižšie uvedených hlavných (vyšších) výchovno-vzdelávacích cieľov. Ich plnenie budeme dosahovať realizovaním nižších , špecializovanejších a konkrétnejších cieľov v jednotlivých výchovných oblastiach a aktivitách .

Konkrétne špecializované ciele uvádzame v  pláne výchovno-vzdelávacej činnosti na príslušný školský rok.

**VZDELÁVACIA OBLASŤ**

Cieľové zameranie výchovnej oblasti:

* rozvíjať autonómnosť v príprave na vyučovanie
* rozvíjať efektívne spôsoby učenia sa
* získavať nové poznatky a informácie z rôznych zdrojov
* získavať vzťah k celoživotnému vzdelávaniu
* využívať nadobudnuté poznatky a vedomosti v reálnom živote

**SPOLOČENSKO – VEDNÁ OBLASŤ**

Cieľové zameranie výchovnej oblasti:

* spolurozhodovať o živote v skupine
* rozvíjať základy zručností sebahodnotenia, sebariadenia , sebamotivácie a empatie
* prejavovať úctu k rodičom , starším osobám
* prejavovať ohľaduplnosť k osobám so zdravotným postihnutím
* pochopiť význam  dodržiavania ľudských práv a základných slobôd
* posilniť základy hrdosti k národnej a štátnej príslušnosti
* kultivovať kultúrne návyky a vyjadrovanie sa
* vyjadrovať svoj názor
* vedieť vypočuť opačný názor
* využívať všetky dostupné formy komunikácie
* rozlíšiť kultúrne a nekultúrne prejavy v správaní sa
* vedieť samostatne a kriticky riešiť jednoduché konflikty
* poskytnúť pomoc alebo pomoc privolať
* protidrogová prevencia
* prevencia proti šikanovaniu

**PRACOVNO – TECHNICKÁ OBLASŤ**

Cieľové zameranie výchovnej oblasti:

* vedieť samostatne si vytyčovať jednoduché osobné ciele
* rozumieť významu osobnej zodpovednosti za vykonanú prácu
* vedieť  spolupracovať so skupinou
* rozvíjať základy manuálnych a technických zručností
* získavať základy zručností potrebných pre praktický život
* získať základné zručnosti v tvorbe jednoduchých projektov

**PRÍRODOVEDNÁ – ENVIRONMENTÁLNA OBLASŤ**

Cieľové zameranie výchovnej oblasti:

* pochopiť základné princípy ochrany životného prostredia
* rozvíjať zručnosti pri jednoduchej činnosti na tvorbe a ochrane životného prostredia
* upevniť pocit zodpovednosti za ochranu životného prostredia

**ESTETICKO – VÝCHOVNÁ OBLASŤ**

Cieľové zameranie výchovnej oblasti:

* posilniť úctu ku kultúrnym hodnotám v blízkom okolí
* rozvíjať základy vzťahu ku klasickému a modernému umeniu
* rozvíjať talent a špecifické schopnosti
* rozvíjať základy tvorivých schopností a zručností
* prejavovať pozitívny vzťah k jednoduchej estetickej úprave prostredia
* podieľať sa na príprave kultúrnych podujatí v oddelení
* objavovať krásu v bežnom živote

**TELOVÝCHOVNÁ OBLASŤ**

Cieľové zameranie výchovnej oblasti:

* kultivovať základné hygienické návyky
* rozvíjať schopnosť relaxovať pravidelným cvičením a pohybom
* pochopiť škodlivosť fajčenia alkoholu a iných drog
* pochopiť význam pravidelného pohybu a cvičenia
* pochopiť význam dodržiavania základných zásad zdravej výživy
* poznať základné princípy zdravého životného štýlu
* rozvíjať športový talent a schopnosti

**REALIZÁCIA TOV**

**Spoločensko – vedná TOV:**

* organizácia spoločenských výchovno – vzdelávacích aktivít a zapájanie všetkých detí klubu do spoločensky prospešných aktivít, rozvoj spolupráce medzi deťmi
* vytváranie pozitívnej a tvorivej klímy medzi deťmi a vychovávateľom
* organizácia predškoláckych dní s deťmi MŠ
* propagácia klubu na verejnosti
* spolupráca ŠKD so ZŠ, MŠ, rodičmi a verejnosťou
* organizovanie spoločných aktivít so ZŠ
* spoločensko – vedná činnosť v rámci klubového projektu

**Environmentálna TOV:**

* organizácia environmentálnych aktivít pre deti celého klubu
* realizácia verejno-prospešných aktivít smerom k ochrane životného prostredia
* tvorba súťažných kvízov medzi deťmi
* organizácia besied a prednášok odborníkov z oblasti ekológie
* organizácia návštev múzeí, exkurzií a iných inštitúcii orientovaných na ekológiu
* prázdninová environmentálna činnosť
* environmentálna činnosť v rámci klubového projektu

**Vzdelávacia TOV:**

* individuálna práca s deťmi vyžadujúcimi zvýšenú starostlivosť v rámci prípravy na vyučovanie
* organizácia vzdelávacích aktivít v rámci celého klubu aj mimo jeho priestorov
* tvorba pracovných listov, súťaží a kvízov pre deti klubu v rámci zážitkovej prípravy na vyučovanie
* spolupráca so ZŠ, konzultácie s učiteľmi a rodičmi
* prázdninová vzdelávacia činnosť
* vzdelávacia činnosť v rámci klubového projektu

**Esteticko výchovná a pracovno technická TOV:**

* organizácia aktivít umeleckého charakteru
* realizácia tvorivých dielní s deťmi a s rodičmi
* príprava jednotlivých tém a materiálu na pracovnú a umeleckú činnosť výtvarného a regionálneho charakteru
* tvorba výstaviek prác detí – propagácia umeleckých činností klubu
* tvorba násteniek v klube
* využívanie regionálnych prvkov pri umeleckých činnostiach s cieľom zachovávania ľudového umeleckého dedičstva
* prázdninová umelecká činnosť
* umelecká činnosť v rámci klubového projektu

**Telovýchovná, športová a zdravotná TOV:**

* organizácia športových a telovýchovných aktivít detí
* organizácia športových súťaží v rámci klubu a mimo neho
* spolupráca v športovej oblasti so ZŠ pri reprezentácii školy
* návšteva ihrísk, plavárne, výlety, šarkaniáda, klubové olympiády
* zdravotná príprava detí
* prázdninová športová činnosť
* telovýchovná činnosť v rámci klubového projektu

# Výchovný plán ŠKD:

|  |  |
| --- | --- |
| Názov tematickej oblasti výchovy | Počet výchovno-vzdelávacích činností/aktivít na šk. rok |
| Vzdelávacia oblasť | Pondelok – piatok príprava na vyučovanie + tematické zážitkové učenie 24 |
| Spoločensko-vedná oblasť | 22 |
| Pracovno-technická oblasť | 21 |
| Prírodno-environmentálna oblasť | 21 |
| Esteticko-výchovná oblasť | 21 |
| Telovýchovná oblasť | 30 |

Vo výchovnom pláne je stanovený zoznam tematických oblastí výchovy s vymedzením najmenšieho počtu výchovnovzdelávacích činností (aktivít pre príslušné oddelenie) a najmenší počet hodín záujmovej činnosti v oddelení. Pre ŠKD počet jednotlivých činností predstavuje jednu výchovno-vzdelávaciu činnosť denne tak, aby sa vystriedali všetky tematické oblasti výchovy počas obdobia dvoch týždňov. Vychovávateľka realizuje výchovno-vzdelávaciu činnosť tak, aby sa v priebehu dňa striedal odpočinok a relax so vzdelaním (príprava na vyučovanie), či rekreačnými výchovno-vzdelávacími aktivitami.

1. **VÝCHOVNÝ JAZYK**

SR ako členská krajina EÚ, zabezpečuje deťom občanov patriacim k **národnostným menšinám a etnickým skupinám** okrem práva na osvojenie si štátneho jazyka **aj právo na výchovu a vzdelanie v ich jazyku** za stanovených podmienok. Tieto práva sa v prípade potreby budú uplatňovať aj v našom ŠKD.

**Výchovný jazyk – SLOVENSKÝ**

**Snahou v našom ŠKD je, aby deti používali spisovný jazyk nielen v písomnej ale i v ústnej forme.**

Našou úlohou je pomáhať deťom, aby si ku svojmu rodnému jazyku vytvárali pozitívny vzťah a mali ho v úcte. Taktiež chceme klásť dôraz na odstraňovanie nárečových prvkov a nespisovných výrazov, ako aj vulgárnych výrazov pri komunikácii.

**6. Podmienky pre vzdelávanie A VÝCHOVU DETÍ so ŠVVP**

ŠkVP  vychádza z práva na rovnaký prístup ku vzdelávaniu a výchove dieťaťa so ŠVVP ak je to v jeho  záujme a umožňujú to podmienky. Pri návrhu ŠkVP v ŠKD sme sa zamerali na zabezpečenie oblasti personálnej, technickej, materiálne, organizačnej.

**OBLASŤ  PERSONÁLNA**

1. Zaistenie činnosti vedúcimi
2. MCj00787940000[1]Odbornosť pedagogických pracovníkov  pre prácu s deťmi so ŠVVP
3. Spolupráca s odborníkmi

**OBLASŤ  TECHNICKÁ**

1. Pre deti s telesným postihnutím je potrebné  zabezpečovať bezbariérový

prístup

**OBLASŤ  ORGANIZAČNÁ**

1. Vymedzenie foriem  integrácie
2. Spolupráca s rodičmi
3. Spolupráca s organizáciami zabezpečujúcimi podporu detí so ŠVVP

**Našim cieľom je vytvárať podmienky  pre talentované ,nadané deti, ale aj pre deti ktoré vyžadujú zvýšenú starostlivosť z dôvodu ich slabšej intelektuálnej úrovne, či z málo podnetného prostredia, v ktorom žijú. Umožňovať im prácu vo viacerých záujmových činnostiach a  aktivitách, ktoré prispejú k rozvoju ich talentu a nadania alebo pomôžu slabšie prospievajúcim deťom sa realizovať a zažiť úspech. Vytvárať podmienky pre integráciu rómskych detí a rozvíjanie tak tolerancie, pochopenia ľudskej inakosti, spolupatričnosti a spolupráce.**

|  |
| --- |
|  |

MC900056110[1]**7. PERSONÁLNE ZABEZPEČENIE**

Pedagogický zamestnanec – vychovávateľ spĺňa kvalifikačné požiadavky stanovené zákonom, preukazuje odborné spôsobilosti, ktoré kvalitne a účinne uplatňuje pri výkone svojej práce, v plánovaní svojej činnosti, pri realizácii výchovného programu, preukazuje spôsobilosti vyhodnocovať prácu žiakov, ich výkony a sociálne správanie sa. Riadi svoj osobnostný a vzdelanostný sebarozvoj a celoživotné vzdelávanie sa vo svojom odbore. Vychovávateľka, ako súčasť pedagogického zboru ZŠ spolupracuje a spoluutvára vzájomné podporné pracovné prostredie. Spolupracuje s rodičmi žiakov, triednymi učiteľmi.

Na počet prijatých detí v ŠKD pracuje dostatočný počet pedagogických zamestnancov.

Požadovaným vzdelaním pre výkon funkcie vychovávateľ v ŠKD je stredná pedagogická škola alebo vysokoškolské vzdelanie I. alebo II. stupňa (najmä odbor vychovávateľstvo a príbuzné pedagogické vedy).

Vychovávateľka v ŠKD jeplne kvalifikovaná . Vychovávateľka sa priebežne zúčastňuje ďalšieho vzdelávania a sebavzdelávania zameraného na inováciu výchovno-vzdelávacieho procesu a využívanie nových výchovno-vzdelávacích metód práce podľa každoročného plánu kontinuálneho vzdelávania pedagogických zamestnancov.

MC900088648[1]**8. MATERIÁLNO-TECHNICKÉ A PRIESTOROVÉ PODMIENKY**

ŠKD nemá samostatnú miestnosť pre svoju činnosť. Využíva učebňu triedy. V dopoludňajších hodinách v učebni prebieha vyučovací proces a po skončení školského vyučovania slúži pre potreby ŠKD. V zadnej časti sa nachádza nábytok ŠKD, ktorý bol vymenený za nový v roku 2014. Pozostáva z dvoch veľkých a dvoch menších skríň. V nich sú uložené spoločenské hry, stavebnice, didaktické pomôcky a pod. Nábytok ďalej tvorí nový písací stolík. V zadnej časti triedy sa nachádza koberec, ktorý slúži na rôzne hry a aktivity ŠKD. ŠKD využíva aj cvičebňu, ktorá sa nachádza na prízemí budovy ZŠ s MŠ, školský dvor a počítačovú miestnosť. Pre svoju činnosť ŠKD využíva CD prehrávač, dataprojektor, novú interaktívnu tabuľu. Niektoré didakticko-technické pomôcky sú už pomerne zastaralé (rôzne spoločenské hry, karty, pexesá, počítače a pod). Postupne, podľa finančnej situácie sa inventár ŠKD obnovuje.

ŠKD má vyhovujúce hygienické podmienky. Deti majú vyhradený priestor na preobúvanie- samostatné šatne. Deti majú  sociálne zariadenia na prízemí budovy. Pre deti je prístupné umývadlo s pitnou vodou . Deti obedujú v jedálni pod dohľadom vychovávateľky. Režim dňa zohľadňuje právo detí na odpočinok , relaxáciu , nerušenú prípravu na vyučovanie a rekreačnú činnosť.

Vychovávateľka využíva zariadenú zborovňu spolu s učiteľmi ZŠ a  sklad materiálov a pomôcok na tvorivé činnosti.

**MC900089430[1]9. PODMIENKY na zaistenie bezpečnosti a ochrany zdravia pri výchove A VZDElÁVANÍ v ŠKD**

Školský klub detí má zabezpečené bezpečné a zdraviu vyhovujúce podmienky na výchovnú činnosť. Pravidelne na začiatku školského roka sa prevádza poučenie detí o bezpečnosti a ochrane zdravia pri práci. Pri aktivitách ŠKD, škola zabezpečuje bezpečnosť a ochranu zdravia pri výchove v reálnych podmienkach, vrátane prevencie žiakov v teoretickej príprave. Vychovávateľka ŠKD vedie deti k dodržiavaniu bezpečnostných opatrení, požiarnej prevencii, prevencii protidrogovej závislosti, šikane, trestnej činnosti a pod.

Každoročne sa koná školenie zamestnancov ZŠ s MŠ o bezpečnosti a ochrane zdravia pri práci, proti požiaru. Pravidelne sú prevádzané predpísané kontroly a revízie z oblasti bezpečnosti ako i odstraňovanie nedostatkov zistených pri revíziách. Pravidelne podľa vypracovaného plánu sú zamestnancom školy zabezpečované pracovné ochranné prostriedky, hygienické a čistiace potreby.

**Podmienky pre hygienické a bezpečné pôsobenie ŠKD :**

* Deti majú dostatok času a priestoru na relaxáciu, aktívny pohyb aj prípravu na nasledujúce vyučovanie čo je zabezpečené vhodnou štruktúrou výchovných jednotiek , denným režimom ŠKD, skladbou zamestnaní.
* Zdravé prostredie používaných priestorov: teplo – budova má  plastové okná , čistota priestorov, dostatočné vetranie a hygienické vybavenie priestorov, uteráky kde je umývadlo, toaletný papier vo WC, mydlo ...
* Priestory ŠKD sú vybavené primeraným sedacím a pracovným nábytkom. Deti majú celodenný prístup k pitnej vode.
* Ochrana detí pred úrazmi je zabezpečená bezpečným priestorom a neustálym pedagogickým dozorom .
* Pravidelná kontrola priestorov a zariadenia z hľadiska ich bezpečnosti.
* Na nástenkách sú telefonické kontakty na dôležité čísla (polícia, hasiči, rýchla zdravotná pomoc, SOS...)
* Priestor, ktorý je určený ako úložný pre upratovačku (čistiace prostriedky a pomôcky) je mimo dosahu detí.

**Psycho - sociálne podmienky :**

* kľudné prostredie a priaznivá sociálna klíma – otvorenosť a partnerstvo v komunikácii, úcta , tolerancia , uznanie , empatia , spolupráca a pomoc druhému, súdržnosť .
* Rešpekt ku potrebám dieťaťa a jeho osobným problémom, činnosť vychádzajúca zo záujmu detí a osvojovanie si toho ,čo má pre nich praktický význam a vedie k praktickej skúsenosti, sledovanie všestranného prospechu dieťaťa ako ústrednej priority pedagogickej činnosti
* Veková primeranosť a motivujúce hodnotenie – rešpekt k individualite žiaka, jeho hodnotenie v súlade s individuálnymi možnosťami a individuálnym pokrokom, dostatočná spätná väzba (klubová knižka)
* Ochrana žiakov pred násilím, šikanovaním zo strany spolužiakov a ďalšími patologickými javmi(spolupráca s odborníkmi)
* Vytváranie podmienok pre spoluúčasť detí na živote  školského klubu, ktorá prechádza do modelu demokratického spoločenstva
* Včasná informovanosť detí a rodičov o činnosti ŠKD a jeho vnútornom dianí

Na pracovisku je vedená evidencia úrazov prostredníctvom Knihy úrazov. Pre prípad úrazov má vychovávateľka k dispozícii telefonický kontakt na zákonného zástupcu (tieto kontakty sú uvedené v osobných spisoch a prihláškach detí)

**Pravidlá bezpečného pobytu**

**v ŠKD - KLUBÍKU (pre deti)**

1. Po príchode do ŠKD KLUBÍKU ukladám tašku a vrchné ošatenie na vyhradené miesto
2. Na obed a z obedu prichádzam v sprievode pani vychovávateľky alebo pani učiteľky
3. Dodržiavam hygienické zásady
4. Ak sa necítim dobre alebo sa zraním, okamžite to oznámim pani vychovávateľke
5. Nikdy svojvoľne neopúšťam klub, v prípade odchodu oznámim dôvod pani vychovávateľke
6. K vybaveniu a zariadeniu klubu sa správam šetrne, ak niečo pokazím upozorním na to pani vychovávateľku
7. S nožnicami a inými ostrými predmetmi pracujem veľmi opatrne a len pod dohľadom dospelej osoby
8. Nesmiem manipulovať s elektrickými zariadeniami, žalúziami a ani oknami
9. Pri pobyte mimo klubu sa riadim pokynmi pani vychovávateľky a nikdy sa od nej sám nevzdialim
10. V priestoroch školy a klubu sa správam bezpečne
11. Pri odchode domov odložím   všetky hračky na pôvodné miesto, aby v klube ostal poriadok

MC900088958[1]

**10. Vnútorný systém kontroly a hodnotenia detí**

**Cieľ:** Pri **hodnotení detí** vychádzame z Výchovného programu školského zariadenia platného pre daný školský rok. Cieľom hodnotenia výsledkov detí je poskytnúť deťom a ich rodičom motivujúcu spätnú väzbu o tom , ako zvláda dieťa danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Ďalším cieľom je ohodnotiť prepojenie vedomostí so zručnosťami a spôsobilosťami.

Pri hodnotení sa dbá na to, aby sa prostredníctvom hodnotenia nerozdeľovali deti na úspešné a neúspešné, pretože úspech má právo zažiť každé dieťa.

V rámci **kontroly výsledkov detí** sa vychovávateľka zameriava najmä na kompetencie, ktoré sa snaží u detí rozvíjať, a ktoré sú charakteristické pre školské zariadenie .

**Prostriedky:** Hodnotenie sa bude robiť na základe kritérií daných výchovnými štandardmi na jednej strane a individuálnymi dispozíciami dieťaťa na druhej strane, prostredníctvom ktorých sa individuálny vývoj dieťaťa bude sledovať.

Pri konečnom aj priebežnom hodnotení detí využíva vychovávateľka pozorovacie denníky zo svojej priamej výchovnej činnosti s deťmi. Deti sú hodnotené motivačne a ich pokroky sa zapisujú do **klubovej knižky**. Klubová knižka je využívaná aj ako prostriedok sebahodnotenia dieťaťa, kde si dieťa samo zapisuje svoje úspechy a pokroky. Tento prostriedok slúži nie len dieťaťu, ale aj rodičom, ktorí tam tiež môžu zapísať svoje postrehy.

Na záverečné sebahodnotenie využijeme **list sebareflexie - Ako vidím sám seba** a klubové certifikáty, ktoré deti získavajú na konci šk. roka.

**11. Vnútorný systém kontroly a hodnotenia zamestnancov ŠKD a EVALVÁCIA ŠZ**

**Kritériá hodnotenia vychovávateľa vo vzťahu k deťom:**

* vie diagnostikovať vývinové a individuálne charakteristiky detí,
* vie výchovne motivovať deti,
* rozvíja vyššie úrovne poznávania detí, logické myslenie, kritické myslenie, analýzu, tvorivosť,
* rozvíja personálne zručnosti detí (samostatnosť, zodpovednosť, sebahodnotenie, sebaúctu, sebamotiváciu ... ),
* rozvíja sociálne zručnosti detí (spoluprácu a kooperáciu, empatiu, vzájomnú pomoc, komunikáciu...),
* pristupuje k deťom individuálne, pomáha deťom so špeciálnymi potrebami,
* rešpektuje názory detí, podporuje ich vyjadrovanie.

**Kritériá hodnotenia vychovávateľa vo vzťahu k edukačnému procesu:**

* vie určiť výchovné ciele vo väzbe na výchovné osnovy,
* vie vybrať obsah výchovy, metódy, formy a ostatné prostriedky výchovy v náväznosti na zvolené ciele,
* využíva zážitkovú výchovu a iné formy sociálnej výchovy,
* dodržiava pravidlá hodnotenia detí, priebežne hodnotí snahu, výkon a pokrok dieťaťa,
* vie určiť kritéria hodnotenia a sumatívne hodnotiť dieťa,
* vytvára dobrú klímu v oddelení,
* vie riešiť konflikty v oddelení,
* je deťmi akceptovaný, má prirodzenú autoritu.

**Kritériá hodnotenia vychovávateľa vo vzťahu k sebarozvoju:**

* dokáže hodnotiť a reflektovať svoj výchovno-vzdelávací proces a vlastné správanie, pozná svoje silné a slabé stránky,
* darí sa mu efektívne komunikovať s rodičmi detí,
* vie komunikovať s inými organizáciami a okolím školy,
* dokáže plánovať svoj profesijný rast,
* absolvuje rôzne formy kontinuálneho profesijného vzdelávania s cieľom zlepšovať výchovnú činnosť,
* dokáže nové vedomosti a zručnosti implementovať vo výchovnom procese,
* využíva IKT v profesijnom rozvoji a vo výchovnom procese,
* vie pracovať v tíme,
* podieľa sa na zavádzaní zmien alebo inovácií v škole,
* podieľa sa na tvorbe alebo realizácií projektov.

**Kritériá hodnotenia vychovávateľa vo vzťahu k normám a pracovnému správaniu:**

* vedie správne pedagogickú dokumentáciu,
* dodržiava zákonník práce, školský poriadok školy, školsý poriadok ŠKD, bezpečnosť a ochranu zdravia pri práci, pracovný čas...,
* zúčastňuje sa pracovných a pedagogických porád,
* podieľa sa na organizovaní a realizácii aktivít po vyučovaní (krúžky, akadémie, vystúpenia, verejnoprospešné činnosti...).

**HODNOTENIE   A   EVALVÁCIA   ŠKD**

**Vnútorná evalvácia**

* Hospitačná činnosť
* Hodnotenie programu SŠKD na pedagogických poradách
* Hodnotenie Šk.Vých.P– ciele, podmienky, výsledky...

**Vonkajšia evalvácia**

* Pohovory s rodičmi
* Dotazníky pre rodičov
* Rodičovské združenia

Hodnotenie väčšieho alebo menšieho tematického celku robíme po skončení alebo v priebehu činnosti, vyhodnocujeme či bol vytýčený cieľ splnený. Podľa získaných výsledkov ďalej plánujeme, upravujeme, zaraďujeme nové témy, hľadáme nové prostriedky a formy činnosti.

**V zmysle platnej legislatívy, môžu vykonať v ŠKD kontrolu :**

1. Štátna školská inšpekcie
2. riaditeľ ZŠ alebo ním poverený zástupca
3. poverení zamestnanci zriaďovateľa v presne vymedzených oblastiach

Kontrola zo strany **ŠŠI** a zriaďovateľa sa koná na základe písomného poverenia a oznamuje sa zamestnancom ŠKD vopred. V prípade kontrolného systému riaditeľa zameraného na výchovnú činnosť v ŠKD ide o hospitácie. Hospitácia riaditeľa sa vychovávateľovi ŠKD takisto oznamuje niekoľko dní vopred.

Hodnotenie zamestnancov ŠKD robí riaditeľ v rámci jeho kompetencií v zmysle platnej legislatívy v stanovenej forme (ústne i písomne).

**ANALYTICKÁ POZOROVACIA SCHÉMA NA DIAGNOSTIKOVANIE ÚROVNE A KVALITY VÝCHOVNO-VZDELÁVACEJ ČINNOSTI (áno, nie, čiastočne)**

**Ciele hospitačnej činnosti**

|  |
| --- |
| **Plánovanie a príprava vychovávateľa na VVČ** |
| Vychovávateľ si dôkladne vypracováva písomnú prípravu  a pripravuje si potrebné pomôcky na realizáciu jednotlivých činností vzhľadom k TOV. |
| Vychovávateľ si dôkladne vypĺňa a vedie pedagogickú dokumentáciu. |
| **Realizácia výchovno-vzdelávacej činnosti** |
| Vychovávateľ v priebehu činnosti jasne formuluje spolu s deťmi výchovné ciele. |
| Deti sú motivované rôznym stupňom náročnosti úloh, tak, aby  každé dieťa malo šancu vyniknúť a úlohu splniť. |
| Vychovávateľ podnecuje aktivitu a spoluprácu medzi deťmi. Deti  majú možnosť organizovať si svoju prácu sami (skupiny, dvojice). |
| Vychovávateľ komunikuje rovnomerne so všetkými deťmi,  prejavuje im náležitú úctu a záujem im pomáhať, priebežne overuje  záujem detí o činnosti. |
| Po skončení aktivity sú deti vychovávateľom spravodlivo a motivačne ohodnotené. |
| **Riadenie výchovno-vzdelávacej činnosti vychovávateľom** |
| Na začiatku aktivity sú deti dostatočne motivované, prejavujú dobrovoľný záujem o činnosť. |
| Záujem detí sa darí udržať počas celej výchovno-vzdelávacej činnosti. |
| Tempo výchovno-vzdelávacej činnosti je primerané úrovni detí. |
| Vychovávateľ nezabúda na pomalšie deti, využíva individuálny prístup. |
| Deti sú vedené k sebareflexii, majú možnosť vyjadriť ako zvládajú úlohy, vychovávateľ ich neustále pozitívne motivuje a povzbudzuje. |
| **Utváranie sociálnej klímy v skupine** |
| Počas výchovno-vzdelávacej činnosti je v skupine príjemná, pokojná a tvorivá atmosféra. |
| Vychovávateľ sa k deťom správa slušne, vhodne ich oslovuje, zbytočne nezvyšuje hlas a zrozumiteľne formuluje požiadavky. |
| Deti sú vedené k asertívnej komunikácii s vychovávateľom a s kolektívom. |
| Vychovávateľ posilňuje sebadôveru detí. |
| V školskom klube je poriadok, čistota, správna teplota, osvetlenie a vhodný nábytok. |
| **Udržiavanie disciplíny vychovávateľom** |
| Pravidlá správania sa detí voči sebe a voči vychovávateľovi sú jasne stanovené, deti ich poznajú a prijali ich, poznajú pravidlá bezpečnosti pri práci. |
| Vychovávateľ je príkladom disciplinovaného človeka (kvalita práce, vzhľad), je pozitívnym vzorom. |
| Vychovávateľ dokáže diagnostikovať problémy medzi deťmi a príznaky šikanovania. |
| Vychovávateľ sa pri riešení prípadných konfliktov radí s kolegami. |
| Vychovávateľ deti nezosmiešňuje, neprovokuje, ale je k nim priateľský a chápavý. |

**Hodnotenie školského zariadenia - AUTOEVALVÁCIA**

Cieľ: získanie spätnej väzby na celkovú činnosť školského zariadenia

Prostriedky:

* Záverečná hodnotiaca správa Riaditeľa ZŠ s MŠ
* Hodnotiace správy ZŠ s MŠ
* Hodnotiaca správa zriaďovateľa
* Hodnotiaca správa KŠI
* Školská obec – rodičia , žiaci , zamestnanci /dotazník, anketa, pozorovanie, mienka/

Obsah:

* plnenie cieľov
* plnenie plánov práce / plán kontrol, plán porád, plán akcií /

Kritériá hodnotenia:

* Podmienky na vzdelanie - MTZ
* Ľudské zdroje
* Prostredie – klíma školského zariadenia
* Úroveň výchovného procesu
* Práca so začlenenými žiakmi
* Výsledky výchovného procesu
* Riadenie školského zariadenia
* Výsledky školského zariadenia – smerom von
* ŠkVP – plnenie jeho cieľov
* Spolupráca s vonkajším prostredím / iné inštitúcie, zariadenia, školy, .../
* Plnenie cieľov, ktoré si školské zariadenie stanovilo najmä v koncepčnom zámere rozvoja školy

**PROFIL SEBAHODNOTENIA ŠZ - ŠKD**

|  |  |  |
| --- | --- | --- |
| **Faktory sebahodnotenia ŠZ - ŠKD** | **Oblasti sebahodnotenia ŠZ - ŠKD** | **Otázky – hodnotiace kritérium** |
| **Výstupy z edukačných procesov**   * **výsledky detí** * **ciele ŠZ – ŠKD** | * 1. Výchovno-vzdelávacie výsledky detí   2. Osobný a sociálny rozvoj detí, ich sebarealizácia   3. Úspešnosť detí pri ich ďalšej mimoškolskej činnosti | * Sú ciele ŠZ v súlade s potrebami detí a spoločnosti? * Vytvára ŠZ dostatočný priestor na sebarealizáciu detí, ktorá sa odráža v ich spokojnosti a vôli navštevovať ŠKD? * Vedia sa deti orientovať v ponukách mimoškolských činností a využívať ich pre vlastnú sebarealizáciu? |
| **Procesy na úrovni výchovných skupín**  **- pedagogické stratégie**  **- spätná väzba**  **- hodnotenie detí** | **2.1** Kvalita výchovno-vzdelávacích procesov vo výchovných skupinách  **2.2** Spätná väzba a hodnotenie detí vo výchovnej skupine  **2.3** Podpora detí – prekonávanie výchovných problémov | * Využívajú sa vo výchovno-vzdelávacom procese inovatívne metódy práce? Aké? * Sú prostriedky hodnotenia detí dostatočne motivujúce? * Využívajú vychovávatelia aj sebahodnotiace metódy ? * Využívajú vychovávatelia spätnú väzbu od detí pre svoje ďalšie zdokonaľovanie sa? * Vytvára sa dostatočný priestor pre výchovu a vzdelávanie detí s problémami učenia a správania? Spolupracuje ŠZ dostatočne s odborníkmi pre deti so ŠvP? |
| **Procesy na úrovni ŠZ – ŠKD**  **- hodnoty a kultúra ŠZ**  **- rozvoj detí a vychovávateľov** | **3.1** ŠKD ako miesto pre výchovu a vzdelávanie detí  **3.2** ŠKD ako sociálne prostredie rozvoja detí a vychovávateľov  3.3 ŠKD ako miesto odborného rastu vychovávateľov | * Zodpovedá materiálne a technické vybavenie ŠZ potrebám detí pre ich aktívne trávenie voľného času? * Je v ŠZ vytvorená pozitívna a motivujúca klíma, sú medzi deťmi a vychovávateľmi dobré medziľudské vzťahy? * Vytvára ŠZ dostatočný priestor na sebarealizáciu vychovávateľov a ich ďalšie vzdelávanie? |
| **Vzťahy s vonkajším prostredím**   * **okolie ŠZ** * **verejná mienka** * **prezentácia ŠZ na verejnosti** | * 1. Rodičia a ŠKD   2. Miestna komunita a ŠKD   3. Spolupráca s partnerskými inštitúciami | * Sú rodičia skutočnými partnermi ŠZ, ktorý majú možnosť spolupodieľať sa na rozhodovaní a aktivitách ŠZ. * Majú rodičia vytvorený priestor na vyjadrenie svojich názorov a spätnej väzby k práci vychovávateľov? * Je verejná mienka na ŠZ dobrá? Má ŠZ prostriedky na zisťovanie verejnej mienky? * Prezentuje ŠZ výsledky práce detí aj na verejnosti, zapája sa do akcií poriadaných inými inštitúciami miestnej komunity? |

**Metódy, prostriedky, formy práce – pedagogické stratégie, čas a priestor, sú spracované vo výchovných osnovách, plánoch a štandardoch, ktoré sú súčasťou vnútroklubovej dokumentácie.**

MC900231635[1]

**12. Požiadavky na kontinuálne vzdelávanie pedagogických zamestnancov.**

Tak ako sa neustále mení doba, trendy, ľudia, zákony podlieha aj školstvo neustálym zmenám. Menia sa postoje verejnosti voči pedagógom, postoje žiakov voči učiteľom a opačne. Mení sa legislatíva, učebné osnovy, vznikajú nové progresívne formy a metódy vo výchovno-vzdelávacom procese. Vzniká tak aj potreba na kontinuálneho vzdelávania pedagogických pracovníkov zameraná najmä na nové metódy zážitkovej výchovy, na problematiku netradičných nenáročných relaxačných a rekreačných činností, ochranu detských a ľudských práv, a predchádzanie všetkým formám diskriminácie a intolerancie a ďalšie oblasti ...

Profesijný rozvoj pedagogických zamestnancov je zabezpečovaný aj kontinuálnym vzdelávaním ako súčasťou celoživotného vzdelávania. Ide o nepretržitý proces nadobúdania vedomostí, zručností a odborných spôsobilostí, ktorého cieľom je získavať, udržiavať, obnovovať, zdokonaľovať, rozširovať a dopĺňať profesijné kompetencie pedagogického zamestnanca a odborného zamestnanca. Ide o kompetencie potrebné na štandardný výkon pedagogickej alebo odbornej činnosti, avšak aj na výkon špecializovaných činností a na výkon riadiacich činností.

Rozvoj kompetencii a profesijného rastu pedagogických zamestnancov v ŠKD podporujeme a zabezpečujeme najmä:

* sprostredkovaním najnovších poznatkov z metodiky výchovy jednotlivých oblastí výchovy a neformálneho vzdelávania
* rozvíjaním špecifických zručností vychovávateľov nevyhnutných pre vedenie záujmových útvarov
* prípravou zamestnancov pre prácu s modernými IKT
* podnecovaním tvorivosti vychovávateľov

Formy celoživotného vzdelávania:

* funkčné vzdelávanie riadiacich pracovníkov v školstve
* školenia organizované MPC
* ďalšie školenia a kurzy podporujúce a dopĺňajúce odbornosť zamestnancov
* u nekvalifikovaných nástup poprípade dokončenie pedagogického vzdelania na získanie kvalifikácie
* metodické združenie pedagogických zamestnancov
* adaptačné vzdelávanie začínajúcich pedagogických zamestnancov

|  |
| --- |
| j0299125**ZÁVER A PRÍLOHY**  ŠKD svojou činnosťou chce zmysluplne vyplniť osobný čas detí školského veku v čase bezprostredne po skončení vyučovania, pred začiatkom a ukončením organizovanej výchovno-vzdelávacej činnosti, až po odchod detí späť do rodinného prostredia.  Našim úsilím je hlavne:   * Vhodne a pod odborným vedením pedagogických zamestnancov vypĺňať čas detí až do ich odchodu domov, * posilniť kompetencie žiaka najmä pri pomenovaní a definovaní problémov a schopnosti riešenia problémových situácii * vytvoriť priestor pre sebarealizáciu dieťaťa a rozvíjať jeho kreativitu * podporiť schopnosti a zručnosti žiakov na vytváranie správnych postojov a hodnôt, rozpoznať dobro a zlo, slušné a neslušné správanie * nadstaviť dieťaťu zrkadlo jeho osobnosti * podľa individuálnych potrieb a po predchádzajúcej komunikácii s vyučujúcimi resp. rodičmi, pomôcť žiakom zlepšiť ich vzdelávacie výsledky   Našou snahou v tomto procese je aby sa výchova mimo vyučovania nestala len inou formou vyučovacieho procesu, nezmenila a neobmedzila sa len na doučovanie. Vo výchove kladieme hlavný dôraz na to aby sa osobnosť dieťaťa harmonicky rozvíjala. |

**PRÍLOHY Vych. Programu ŠKD a ďalšie samostatné vnútroklubové pedagogické dokumenty :**

* **Výchovné plány, osnovy a štandardy**
* **Profesijný štandard vychovávateľa**
* **SWOT ANALÝZA ŠKD (v rámci ZŠ)**
* **Prihlasovacie a odhlasovacie formuláre, osobné spisy detí**
* **Informovaný súhlas rodičov (v rámci ZŠ)**
* **Rozpracované klubové projekty**
* **MC900415484[1]Anketové listy pre deti a rodičov**
* **Plány porád a metodických združení (v rámci ZŠ)**
* **Ako vidím sám seba (list sebareflexie pre deti)**
* **Rámcový plán akcií a podujatí ŠKD**
* **Poriadok ŠZ (pracovný, prevádzkový)**
* **Triedne knihy**
* **Klubové knižky**
* **Pozorovací denník vychovávateľky**

Tento dokument je dlhodobý a otvorený a je možné ho počas školského roka dopĺňať dodatkovou aktualizáciou.

Aktualizácia ŠVvch.

Platnosť od 2. Septembra 2016

Vypracovala: Vychovávateľka riaditeľka školy

Bc. Monika Kubalová Mgr. Daniela Jarošová

V Stankovanoch, dňa: 31.8.2016